ກຳປູເຈຍ ປະສົບຜົນສຳເລັດ ໃນການເກັບກູ້ ລະເບີດ ບໍ່ທັນແຕກ ຢູ່ໃຕ້ນ້ຳ (ວີດີໂອ ພາສາລາວ)
ທີມນັກດຳນ້ຳທີມໜຶ່ງໃນ ກຳປູເຈຍ ໄດ້ກູ້ເອົາລະເບີດ ທີ່ຜະລິດຈາກ ສະຫະລັດ ອາເມຣິກາ ນ້ຳໜັກ 500 ປອນ ຫຼື 226 ກິ​ໂລກຣາມ ຊຶ່ງຖືກຖິ້ມລົງ ໃນສະໄໝສົງຄາມເຢັນ ຂຶ້ນມາຈາກແມ່ນ້ຳຂອງ
ທີມດຳນັກນ້ຳທີມໜຶ່ງໃນກຳປູເຈຍ ທີ່ໄດ້ທຳການຝຶກຊ້ອມດ້ວຍ ທຶນກະຊວງການຕ່າງປະເທດສະຫະລັດ ເພື່ອເກັບກູ້ ລະເບີິດ ທີ່ຍັງບໍ່ທັນແຕກຈາກແມ່ນ້ຳແລະຫ້ວຍຮ່ອງຕ່າງໆໄດ້ເສັດສິ້ນ ພາລະກິດ ຄັ້ງທຳອິດຂອງພວກເຂົາ ຢ່າງເປັນຜົນສຳເລັດ ເມື່ອເດືອນພຶດສະພາທີ່ຜ່ານມາ ພວກເຂົາໄດ້ກູ້ເອົາລະເບີດ ທີ່ຜະລິດຈາກສະຫະລັດອາເມຣິກາ ນ້ຳໜັກ 500 ປອນ ຫຼື 226 ກິໂລກຣາມ ຊຶ່ງຖືກຖິ້ມລົງໃນສະໄໝສົງຄາມເຢັນຂອງ ປະເທດ ຊາວປະມົງຄົນໜຶ່ງ ໄດ້ແຈ້ງບອກທີມນັກດຳນ້ຳ ຫຼັງ ຈາກທີ່ລາວໄດ້ວ່ານແຫໄປຕິດໜ່ວຍລະເບີດຊຶ່ງໄດ້ນອນຢູ່ໃນ ນ້ຳຕື້ນ ບໍ່ໄກຈາກແຄມຝັ່ງມາເປັນເວລາ 40 ປີ Robert Carmichael ມີບົດລາຍງານເລື້ອງນີ້ໃຫ້ ວີໂອເອ ຈາກແຂວງ ການດານ (Kandal) ປະເທດກຳປູເຈຍ ດັ່ງ ພຸດທະສອນ ຈະນຳ ເອົາລາຍລະອຽດ ມາສະເໜີທ່ານ ມັນແມ່ນຕອນເຊົ້າມື້ໜຶ່ງຢູ່ແມ່ນ້ຳຂອງ, ປະມານ 30 ກິໂລແມັດທາງພາກຕາເວັນອອກ ສຽງໃຕ້ ຂອງນະຄອນພະນົມເປັນ, ເຮືອໂດຍສານຂ້າມຟາກ ກໍຂ້າມແມ່ນ້ຳຂອງໄປ-ມາ ເປັນປົກກະຕິ ຢູ່ໃກ້ໆກັນນັ້ນ, ແມ່ນທີມນັກດຳນ້ຳເກັບກູ້ລະເບີດ ທີ່ບໍ່ທັນແຕກຢູ່ໃຕ້ນ້ຳກຳລັງຕຽມພ້ອມ ທຳພາລະກິດຄັ້ງທຳອິດຂອງພວກເຂົາ ທີມນັກດຳນ້ຳເຊິ່ງປະກອບມີຜູ້ຊາຍເກົ້າຄົນ ກວ່າພວກເຂົາຈະມາຮອດລະດັບນີ້ ພວກເຂົາໄດ້ໃຊ້ເວລາສອງປີໃນການຝຶກຊ້ອມ ຕອນທີ່ພວກເຂົາເລີ່ມຕົ້ນນັ້ນ, ພວກເຂົາລອຍນ້ຳບໍ່ໄດ້ ແລະ ວ່າແມ່ນ້ຳຂອງແມ່ນຂຸ່ນຫຼາຍ ເຊິ່ງເຮັດໃຫ້ບໍ່ສາມາດແນມເຫັນໄດ້ ແມ່ນແຕ່ໄລຍະໃກ້ໆ, ພວກເຂົາຈຶ່ງໄດ້ຝຶກຊ້ອມດ້ວຍ ການໃຊ້ໜ້າກາກດຳນ້ຳມືດສະໜິດ ຕອນນີ້ພວກເຂົາແມ່ນໜຶ່ງໃນນັກດຳນ້ຳ ທີ່ມີຄວາມ ຊຳນານທີ່ສຸດໃນໂລກ ນັກດຳນ້ຳຄົນໜຶ່ງໄດ້ດຳລົງໄປໃນນ້ຳ ເພື່ອຂຸດເອົາດິນຕົມອອກເພື່ອການເກັບກູ້ເອົາ ລະເບີດ ເຊິ່ງມີນ້ຳໜັກ 500 ປອນ ຫຼື 226 ກິໂລກຣາມ ທີ່ຜະລິດ ຈາກສະຫະລັດ ຊຶ່ງຖືກ ຖິ້ມປັກຫົວ ລົງໃນນ້ຳຂອງເລິກ 20 ຟີທ໌ ຫຼື 6 ແມັດ ພວກເຂົາໄດ້ຮັບການຝຶກຊ້ອມໂດຍ ມູນນິທິ Golden West Humanitarian, ຊຶ່ງເປັນ ອົງກອນບໍ່ຫວັງຜົນກຳລັງຂອງສະຫະ ລັດ ທີ່ເຮັດວຽກກ່ຽວກັບການເກັບກູ້ລະເບີດທີ່ ບໍ່ທັນແຕກ ຫົວໜ້າປະຈຳປະເທດ ທ່ານ Allen Dodgson Tan ໄດ້ກ່າວວ່າ ຄວາມສ່ຽງຕໍ່ຄວາມ ປອດ ໄພຂອງສາທາລະນະແມ່ນສຳຄັນສຸດ ຕໍ່ຈຸດປະສົງຂອງໂຄງການນີ້ ທ່ານ Allen Tan ກ່າວວ່າ, “ແມ່ນຊາວປະມົງເອົາແຫໄປເກາະ ມັນຫວາ? ແມ່ນເຮືອຈະ ແລ່ນໄປຕຳມັນບໍ? ພວກເຂົາຈະກໍ່ສ້າງ ບາງຢ່າງເຊັ່ນຂົວ ເຊິ່ງພວກເຂົາຕ້ອງໄດ້ມ້ຽນມັດ ເພື່ອຝັງເສົາບໍ? ພວກເຂົາຈະຂຸດຄອງນ້ຳຢູ່ຫັ້ນບໍ? ສິ່ງແນວນີ້ແມ່ນ ສິ່ງທີ່ພວກເຮົາຕ້ອງໄດ້ຊອກຫາ, ແມ່ນບໍ? ” ວີ ມາຮອດຕອນທ່ຽງ ພວກເຂົາກໍ່ສາມາດດຶງເອົາລະເບີດຂຶ້ນມາ ໂດຍການນຳໃຊ້ປຸມເປົ້າ ໃຫຍ່ຟູນ້ຳ, ເຊິ່ງເປັນຂັ້ນຕອນທີ່ອັນຕະ ລາຍທີ່ສຸດ ຂອງການປະຕິບັດພາລະກິດ ຫລັງຈາກນັ້ນພວກເຂົາກໍໄດ້ດຶງເອົາລະເບີດຂຶ້ນມາເທິງຝັ່ງ, ກວດ ກາສະພາບຂອງມັນ ແລະ ກວດສອບເບິ່ງວ່າມັນຍັງໃຊ້ງານໄດ້ຫຼືບໍ່ ຫົວໜ້າທີມດຳນ້ຳທ່ານ Sok Chenda ແມ່ນດີໃຈກັບຜົນງານ ຂອງທີມດຳນ້ຳຂອງລາວ ທ່ານ Sok Chenda ກ່າວວ່າ, “ມັນດີຫຼາຍ, ແລະ ກະເປັນ ຄັັ້ງທຳອິດ, ແລະ ມັນກະຍາກ ແລະ ອັນຕະລາຍ ແຕ່ວ່າ ພວກເຮົາກໍ່ສາມາດເຮັດໄດ້ດ້ວຍການສຳພັດເທົ່ານັ້ນ ” ຕໍ່ມາລະເບີດກໍ່ໄດ້ຖືກນຳໄປທົ່ງນາ ບ່ອນທີ່ພວກເຂົາເອົາເລື່ອຍໄຟຟ້າທີ່ໃຊ້ຣີໂໝດຄວບ ຄຸມ ຕັດເອົາຫົວ ແລະ ຫາງຂອງລະເບີດອອກໃຫ້ມັນປອດໄພ ທ່ານ Mike Nisi ຜູ້ແນະນຳເຕັກນິກການດຳນ້ຳຂອງມູນນິທິ Golden West ໄດ້ກ່າວວ່າ ທີມນັກດຳນ້ຳຈະສືບຕໍ່ສົ່ງຂ່າວໃຫ້ປະຊາຊົນໃນທົ່ວແຂວງໄດ້ຮັບຮູ້ ທ່ານ Mike Nisi ກ່າວວ່າ, “ຖ້າພວກເຂົາເຫັນຫຍັງພວກເຮົາກໍມີເບີໂທລະສັບໃຫ້ພວກເຂົາ ໂທຫາ, ພວກເຮົາກໍແຈກນາມບັດທຸກໆບ່ອນທີ່ພວກເຮົາໄປ ” ແລະ ດັ່ງກັບໃນກໍລະນີຮູບແບບດັ້ງເດີມຂອງການປ່ຽນດາບ ໃຫ້ກາຍເປັນໝາກສົບໄຖ, Golden West ຈະປ່ຽນ ລະເບີດໜ່ວຍນີ້ໃຫ້ເປັນຊິ້ນສ່ວນນ້ອຍໆ 1000 ອັນ ເພື່ອນຳ ໄປລະເບີດພວກ ລະເບີດຝັງດິນທີ່ຍັງຝັງກະຈັດກະຈາຍຢູ່ໃນຫຼາຍພາກສ່ວນ ຂອງປະເທດກຳປູເຈຍ ວີ ((NARRATOR)) ((mandatory cg: Golden West Humanitarian Foundation)) ((ALLEN TANGOLDEN WEST HUMANITARIAN FOUNDATION)) ((SOK CHENDA, CMAC DIVE UNIT LEADER, (in English) )) ((NARRATOR)) ((MIKE NISIGOLDEN WEST HUMANITARIAN FOUNDATION))